CELEX: 52013PC0488
Language: hu
Date: 2013-07-04
Title: Javaslat A TANÁCS RENDELETE az Európai Unió és a Madagaszkári Köztársaság közötti, a két fél között jelenleg hatályban lévő halászati partnerségi megállapodásban előírt halászati lehetőségek és pénzügyi hozzájárulás megállapításáról szóló jegyzőkönyv szerinti halászati lehetőségek elosztásáról szóló, 2012. november 28-i 1258/2012/EU tanácsi rendelet módosításáról

|
			
		
		
		52013PC0488
		
			Javaslat A TANÁCS RENDELETE az Európai Unió és a Madagaszkári Köztársaság közötti, a két fél között jelenleg hatályban lévő halászati partnerségi megállapodásban előírt halászati lehetőségek és pénzügyi hozzájárulás megállapításáról szóló jegyzőkönyv szerinti halászati lehetőségek elosztásáról szóló, 2012. november 28-i 1258/2012/EU tanácsi rendelet módosításáról /* COM/2013/0488 final - 2013/0228 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A Tanácstól
kapott megbízás[1]
alapján az Európai Bizottság tárgyalásokat folytatott a Madagaszkári
Köztársasággal az Európai Közösség és a Madagaszkári Köztársaság közötti
halászati partnerségi megállapodáshoz csatolt jegyzőkönyv megújításáról. A
tárgyalások eredményeként a felek 2012. május 10-én egy új jegyzőkönyvet
parafáltak. Az új jegyzőkönyv a 2013. január 1-jétől számított
kétéves időszakra szól.
A jegyzőkönyv 34 felszíni horogsoros, 100
BT-nál nagyobb tonnatartalmú hajó és 22 felszíni horogsoros, 100 BT-nál kisebb
tonnatartalmú hajó számára biztosít halászati lehetőségeket.
E felszíni horogsoros hajók fogásainak egy
részét cápák képezik, amelyek halászata – a tonhalfélék és a hozzájuk hasonló
fajok mintájára – az Indiai-óceáni Tonhalbizottság (IOTC) által elfogadott
intézkedések hatálya alá tartozik.
Az IOTC tudományos bizottsága által
kibocsátott legutóbbi ajánlások szerint, valamint figyelembe véve az érintett
cápafajoknak a halászati terheléssel szembeni sérülékenységét, a felek szerint
e fajok madagaszkári halászati övezetben ejtett fogásait indokolt az utóbbi
évek fogásmennyiségeinek szintjére vagy az alá korlátozni.
Éppen ezért a megállapodás keretében
működő vegyes bizottság legutóbbi ülésén a felek abban állapodtak
meg, hogy az uniós horogsoros hajók engedélyezett cápafogásait a 2013. január 1-jével
kezdődő kétéves időszakban évi 200 tonnára korlátozzák, és ily
módon az uniós flotta korábbi évekre vonatkozó, az Európai Unió tudományos
intézetei által a 2007 és 2011 közötti időszakra hitelesített fogási
adatai alapján befagyasztják a halászati terhelés mértékét.
Ezért helyénvaló meghatározni e halászati
lehetőségek tagállamok közötti elosztási kulcsát.
A Bizottság mindezek alapján javasolja, hogy a
Tanács fogadja el az alábbi rendeletet.
2.           AZ ÉRDEKELTEKKEL FOLYTATOTT
KONZULTÁCIÓK EREDMÉNYEI ÉS HATÁSVIZSGÁLAT
A tagállamokkal a tárgyalások megkezdését
megelőzően a Tanács halászati munkacsoportja keretében és technikai
megbeszélések során is konzultáltak csakúgy, mint a vegyes bizottság ülése
előtt és azzal párhuzamosan. Ezek az egyeztetések azzal a következtetéssel
zárultak, hogy a cápafogásokat szigorúbban kell szabályozni többek között az
IOTC által elfogadott rendelkezéseknek megfelelő fogási korlátozások
megállapítása révén. 
2013/0228 (NLE)
Javaslat
A TANÁCS RENDELETE
az Európai Unió és a Madagaszkári Köztársaság
közötti, a két fél között jelenleg hatályban lévő halászati partnerségi
megállapodásban előírt halászati lehetőségek és pénzügyi hozzájárulás
megállapításáról szóló jegyzőkönyv szerinti halászati lehetőségek
elosztásáról szóló, 2012. november 28-i 1258/2012/EU tanácsi rendelet
módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 43. cikke (3)
bekezdésére,
tekintettel az Európai Unió és a Madagaszkári
Köztársaság közötti, a két fél között jelenleg hatályban lévő halászati
partnerségi megállapodásban előírt halászati lehetőségek és pénzügyi
hozzájárulás megállapításáról szóló jegyzőkönyv szerinti halászati
lehetőségek elosztásáról szóló, 2012. november 28-i 1258/2012/EU tanácsi
rendeletre,
tekintettel az Európai Bizottság javaslatára,
mivel:
A Tanács 2007. november 15-én elfogadta az
Európai Közösség és a Madagaszkári Köztársaság közötti halászati partnerségi
megállapodás (a továbbiakban: a partnerségi megállapodás) megkötéséről
szóló 31/2008/EK rendeletet. 
A felek 2012. május 10-én parafálták a
partnerségi megállapodás új jegyzőkönyvét (a továbbiakban: az új
jegyzőkönyv). Az új jegyzőkönyv halászati lehetőségeket biztosít
az uniós hajóknak a Madagaszkár felségterületéhez vagy a halászat tekintetében
joghatósága alá tartozó vizeken. 
A Tanács 2012. november 28-án elfogadta az új
jegyzőkönyv aláírásáról és ideiglenes alkalmazásáról szóló 826/2012/EU
határozatot[2].

A partnerségi megállapodás 9. cikke szerinti
vegyes bizottság 2012. szeptember 26-án tartott ülést, amelyen a
résztvevők megvitatták az Indiai-óceáni Tonhalbizottság (IOTC) által
szabályozott halászati tevékenységek keretében kifogott cápák kérdését; a cápák
kezelése és védelme a szóban forgó bizottság által elfogadott 05/05 számú
ajánlás tárgyát képezi, és a cápahalászat a megállapodás értelmében
engedélyezett.
Az említett vegyes bizottság ülésén a felek
megállapodtak abban, hogy a partnerségi megállapodáshoz csatolt korábbi
jegyzőkönyv keretében halászatra jogosult horogsoros hajóknak a 2007 és 2011
közötti időszakban feljegyzett, az érintett tudományos intézetek által
hitelesített fogási adatai alapján e hajók cápafogásait a 2013. január 1-jével
kezdődő kétéves időszakban helyénvaló évi 200 tonnára
korlátozni, és ily módon – az IOTC tudományos bizottsága által kibocsátott ajánlást
követve – befagyasztani a cápaállományokat érő halászati terhelés
mértékét.
A jelenleg hatályos jegyzőkönyv
alkalmazásának időszakára a 2012. november 28-i 1258/2012/EU tanácsi
rendelet módosítása révén meg kell állapítani a cápafogásokra vonatkozó
halászati lehetőségek tagállamok közötti elosztásának módját. 
Helyénvaló gondoskodni arról, hogy azok a
tagállamok, amelyek hajói e rendelet keretében halászhatnak, elcserélhessék a
cápafogások vonatkozásában számukra megítélt halászati lehetőségek egészét
vagy egy részét.
Mivel a jegyzőkönyv 2013. január 1-jén
ideiglenes jelleggel lépett hatályba, indokolt előírni, hogy ez a rendelet
az említett időponttól visszamenőleges hatállyal legyen alkalmazandó,
ELFOGADTA EZT A
RENDELETET: 
1. cikk
1. Az 1258/2012/EU tanácsi rendelet 1. cikke a következő (1a)
bekezdéssel egészül ki: 
„(1a)    Az Indiai-óceáni Tonhalbizottság
(IOTC) által szabályozott halászati tevékenységek keretében kifogott cápákra
vonatkozó halászati lehetőségek a felszíni horogsorral folytatott halászat
tekintetében évi 200 tonnában kerülnek megállapításra. Ezt a mennyiséget a
tagállamok között az alábbiak szerint kell elosztani:
 || Tagállam || tonna 
 || Spanyolország || 166 
 || Portugália || 27 
 || Franciaország || 7 
 || Összesen || 200 
”
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba. 
Ezt a rendeletet 2013. január 1-jétől
kell alkalmazni.
Ez a rendelet teljes
egészében kötelező, és közvetlenül alkalmazandó valamennyi tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               Az Általános Ügyek Tanácsa 2012. április 24-én fogadta
el. 
[2]               HL L 361., 2012.12.31., 11. o.